ஜகோய்

ஜகோய் ( Jagoi ) என்பது மணிப்பூர் மக்களுடன் தொடர்புடைய திருவிழாக்களில் நிகழ்த்தப்படும் பலவித நடன வடிவங்களைக் குறிப்பிடும் ஒரு வார்த்தையாகும்.

 பொது விதிகள் மற்றும் வழிகாட்டுதல்கள் 

 கண் தொடர்பு 
பாரம்பரிய மணிப்புரி நடன நிகழ்ச்சிகளில், நடனக் கலைஞர்கள் பார்வையாளர்களுடன் எந்தவிதமான கண் தொடர்பும் கொண்டிருக்கக் கூடாது என்று கண்டிப்பாகத் தடைசெய்யப்பட்டுள்ளனர். அதைச் சரியாகப் பின்பற்றவில்லை என்றால், அது ஒரு அவமதிப்பாகக் கருதப்படுகிறது.

 சுக்பரோன் ஜகோய் "சுக்பரோன் ஜகோய்" என்பது சனாமாகியச் சடங்கு நடன வடிவமாகும். இது இலாய் அரோபாவின் மத திருவிழாவில் நான்கு திசைகளின் அதிபதிகளான தாங்ஜிங், மார்ஜிங், வாங்ப்ரென் மற்றும் கவுப்ருவை மகிழ்விப்பதற்காக மைபிகள் ( பூசாரிகள் ) ஆடுவர். நிகழ்ச்சியின் போது, மைபி லைபுபாசிலிருந்து இரண்டு பானைகளை தனது இரண்டு கைகளிலும் பிடித்துக் கொள்கிறார். அண்டத்தை அழிவிலிருந்து காப்பாற்றும் நாங்தாங் லீமா தேவியின் நடனத்தை இந்த நடன நிகழ்ச்சி சித்தரிக்கிறது.

 கம்பா தோய்பி ஜகோய் 

 இலாய்ச்சிங் ஜகோய் இலாய்ச்சிங் ஜகோய் (தெய்வத்தை அழைக்கும் நடனம்) ) என்பது மைபிகள் (பூசாரி) காட்டுமுள்ளங்கியின் இலையை விரல்களுக்கு இடையில் வைத்துக் கொண்டு ஆடும் ஒரு நடன வடிவமாகும். தெய்வத்தின் ஆன்மாவை ஒவ்வொரு மைபியின் உடலிலும் நுழைய அழைக்கப்படும் பலவிதமான வெளிப்பாட்டு இயக்கங்களை உள்ளடக்கிய ஒன்றாகும். தெய்வத்தை அழைக்கும் இவ்வகை நடனத்தில் மைபிகள் தங்கள் கைகளால் பெண்களின் ஒற்றுமையைக் குறிக்கும் தோரணையில் நிற்பார்கள். இந்த நடன வடிவத்தில், மைபிகள், நீரிலிருந்து தெய்வங்களை அழைத்த பிறகு, லெய்தை நோங்டை ஜகோய் என்ற நிகழ்ச்சியை நடத்துவார்கள். இந்த நடன வடிவம் தெய்வங்களின் சன்னதியின் முன் நிகழ்த்தப்படுகிறது.

 இலாய்கோ ஜகோய் இலாய்கோ ஜாகோய்  (“அழைப்பு நடனம்” அல்லது “ஆரம்ப நடனம்”) என்பது இலாய் அரோபாவின் திருவிழாவில் குளம் அல்லது ஆற்றுக்குச் செல்லும்போது பூசாரிகள் நிகழ்த்தும் ஒரு நடன வடிவமாகும். நடனத்தின் போது, பெனா என்ற பாரம்பரிய இசைக்கருவிகள் இசைக்கப்படுகின்றன. 

பூசாரிகளுடன், இரண்டு வரிசைகளில் வாள் ஏந்திய இளைஞர்கள், பித்தளைப் பாத்திரங்களுடன் கன்னிப்பெண்கள், பூக்களை எடுத்துவருபவர்கள், குடை பிடிப்பவர்கள் ஆகியோருடன் இரண்டு பானைகளைப் பிடித்தபடி ஆண்களும் உடன் செல்வார்கள்.

 லீசெம் ஜகோய் லீசெம் ஜகோய் (பூமியை உருவாக்கும் நடனம்) பூமியை உருவாக்கும் ஒன்பது கடவுள்கள் மற்றும் ஏழு தெய்வங்களின் அசைவுகளைப் பின்பற்றி இயற்றப்பட்ட ஒரு நடன வடிவமாகும். அதைத் தொடர்ந்து இலாய் ஜகோய், மனித உடலின் உருவாக்கம் மற்றும் ஆடை நெசவு போன்ற மனிதனின் பல்வேறு செயல்பாடுகளை சித்தரிக்கிறது. இவ்வகை நடனத்தை இளம் பெண்கள் நிகழ்த்துகிறார்கள். பண்டைய மணிப்பூரின் ஆரம்பகால நடன வடிவங்களில் இதுவும் ஒன்று.

 பந்தோய்பி ஜகோய் 
பந்தோய்பி ஜகோய் ( பந்தோய்பியின் நடனம் அல்லது 'தெய்வீக அன்னைக்கு அர்ப்பணிக்கப்பட்ட நடனம்) என்பது இருவர் இணைந்து நிகழ்த்தப்படும் ஒரு நடன வடிவம். இது மணிப்புரியின் பண்டைய தெய்வங்களான  நோங்போக் நிங்தோவுக்கும் பந்தோய்பிக்கும் இடையேயான காதல் விவகாரங்களை சித்தரிக்கிறது. உடல் அசைவுகளுடன் 14 கை அசைவுகளும் இதில் அடங்கும். இது நெசவு செயல்முறையை சித்தரிக்கும் மத திருவிழாவான இலாய் அரோபா அன்று நிகழ்த்தப்படுகிறது. 

 இராச ஜகோய் இராச ஜகோய் என்பது மணிப்பூரின் பாரம்பரிய நடன வடிவம். இது மணிப்புரி ராஸ் லீலா''' என்றும் அழைக்கப்படுகிறது.) மணிப்பூர் மாநிலத்தில் இருந்து உருவான எட்டு முக்கிய இந்திய பாரம்பரிய நடன வடிவங்களில் இதுவும் ஒன்று. பரதநாட்டியம், கதக், ஒடிசி, கதகளி, குச்சிப்புடி, சாவ், சத்ரியா நடனம், யக்சகானம் மற்றும் பாகவத மேளா மற்ற முக்கிய பாரம்பரிய இந்திய நடனங்கள்

 பிரபலமான கலாச்சாரத்தில் 

 1941இல் வெளிவந்த ராஜ் நர்த்தகி என்ற இந்தி மொழித் திரைப்படத்தில் ஜகோய் நடனம் இடம் பெற்றது
 எல்கோ ஜகோய்'' என்ற  மெய்டே ஆவணத் திரைப்படம் 1995 இல் வெளிவந்தது

இதனையும் காண்க 

 இலாய் அரோபா
 உமாங் லாய்
 இந்தியப் பாரம்பரிய நடனங்கள்
 நிருத்யா

மேற்கோள்கள் 

இந்தியப் பண்பாடு
 நடன வகைகள்
இந்திய நடனங்கள்

வெளி இணைப்புகள் 
 Jagoi at